section_heading: Podrijetlo i školovanje
paragraph_text: Rabin Kotel Da-Don je rođen u Jeruzalemu 12. prosinca 1967. u obitelji marokanskih židova.<ref>Gabriela Abramac, »Jezik i identitet govornika židovskih jezika«, Sveučilište u Zagrebu, Filozofski fakultet, Zagreb, str. 16. Vjersko obrazovanje je stekao u ješivi Ha-Kotel u Jeruzalemu, gdje je studirao od 1987. do 1991. godine. Od 1991. do 1995. studirao je i završio školovanje za rabina u rabinskom i učiteljskom seminaru Midraš Sephardi u Jeruzalemu. Ondje je i stekao pedagoško obrazovanje. Pravo je diplomirao na pravnom fakultetu sveučilišta Bar Ilan u Ramat Ganu, gdje je studirao od 1991. do 1995. godine. 1995. postao je član Izraelske odvjetničke komore.